SQ ต้นทุนเหมืองแม่เมาะ 8 พุ่งปรี๊ด ฉุด Q2 พลิกขาดทุน 58 ลบ. เซ่นเหตุการณ์ดินสไลด์
SQ งบฯ Q2 พลิกขาดทุน 58 ลบ. จากปีก่อนกำไร 165.53 ลบ. เหตุต้นทุนพุ่งปรี๊ดเซ่นดินเหมืองแม่เมาะ 8 สไลด์
14 ส.ค. 2561

บริษัท สหกลอิควิปเมนท์ จำกัด (มหาชน) หรือ SQ รายงานผลการดำเนินงานงวดไตรมาส 2/61 (รวมบริษัทย่อย) สิ้นสุดวันที่ 31 มิ.ย. 61 มีกำไรสุทธิดังนี้

ทั้งนี้ ผลการดำเนินงานในไตรมาสดังกล่าวพลิกขาดทุน ซึ่งรายได้เมื่อเทียบกับงวดเดียวกันปีก่อนหน้าลดลง 98.09 ล้านบาท หรือลดลงร้อยละ 10.69 เนื่องจากราคางานขุดขนดินต่อหน่วยของโครงการแม่เมาะ 8 ลดลงตามสัญญา (จากเฉลี่ยประมาณ 123 บาท เป็น 54 บาทต่อลูกบาศก์เมตรแน่น ซึ่งเป็นราคาที่คำนวณให้สอดคล้องกับการทำงานโดยระบบสายพานเต็มรูปแบบ) แม้ว่าจะได้ปริมาณงานขุดขนดินมากขึ้น
ขณะที่ต้นทุนการให้บริการมีจำนวนที่สูงขึ้นจากการเพิ่มขึ้นของค่าเสื่อมราคาของสินทรัพย์ถาวรสำหรับโครงการแม่เมาะ 8 เพิ่มขึ้น 63.8 ล้านบาท ค่าน้ำมันของโครงการแม่เมาะ 8 เพิ่มขึ้น 53.6 ล้านบาท เนื่องจากเหตุการณ์ดินสไลด์และค่าแรงงานของโครงการแม่เมาะ 8 เพิ่มขึ้น 20.8 ล้านบาท นอกจากนี้ บริษัทมีต้นทุนบางรายการที่ลดลงตามรายได้ที่ลดลง เช่น ต้นทุนค่าวัตถุระเบิดของ โครงการแม่เมาะ 8 ทั้งนี้กำไรขั้นต้นของไตรมาส 2 ปี 2561 ขาดทุน 19.98 ล้านบาท หรือลดลงร้อยละ 106.25 และขาดทุนสุทธิสำหรับงวด 57.7ล้านบาท หรือลดลงร้อยละ 134.86 เทียบกับงวดเดียวกันของปีก่อนหน้า